забавни истории за Иванчо
В училище дошъл инспектор. Започнал часът и учителката казала:
- Деца, сега ще ви казвам буквички, а вие ще казвате думички, които започват с тези буквички. Хайде сега, кажете ми една дума с буквата К!
Иванчо пръв вдигнал ръка:
- Нека аз, нека аз!
Учителката разтреперана викнала:
- Петърчо, кажи ти!
- Круша - отговорил Петърчо.
- Хайде сега буквата М! - предложил инспекторът.
Иванчо пак пръв вдигнал ръка, но учителката пак разтреперана избрала този път Марийка.
- Миньор - отговорила Марийка.
Изредил цялата азбука инспекторът, Иванчо все пръв вдига ръка, а учителката все посочва някой друг. Накрая обаче инспекторът се обадил:
- Я това момченце, Иванчо, кажи ми една дума с буквата П!
Учителката в прединфарктно състояние извикала:
- Деца, всички си запушете ушите!
Децата си запушили ушите, Иванчо гледал, гледал и накрая отговорил:
- Петел.
Учителката вече спокойна казала:
- Деца, вече може да си отпушите ушичките.
Децата попитали всички в хор:
- Госпожо, Иванчо пу*ка ли каза?!